एह् लोक डॉ. गुप्ता हन्दे मित्तरें—बचित्तर सिंह, पं.गोपाल दास, फजलदीन ते चग्घर सिंह जसरोटिया होरें गी बी डॉ. गुप्ता हुंदे आह्‌ला लेखा गै सलाम दुआ करदे हे। बुड्ढियां-नंढियां जनानियां बी नझक्कियां होइयै डॉ. गुप्ता हुन्दे कशा टीका लुआने लेई हट्‌‌टी अन्दर जाई बड़दियां ते टंगोचे दे पर्दे पिच्छै होइयै टीका लुआइयै छुत्त कीती दियां बाह्‌र आई जंदियां। कुसा समझदारा ने हत्था च डिसपोजेबल सरिंज फगड़ी दी होंदी ते कोई-कोई या क्या चिर अपनी बारी गी बलगदी रौह्‌दी ही। क्या मजाल जे इंदे चा कोई बी दूई हट्दी अ’ल्ल दिक्खै की जे डॉ. गुप्ता होर टीका लाने दे हुनर च माहिर हे। नां कदें कुसा गी सूई लग्गने दी पीड़ होंदी ही ते ना गै कदें टीके आह्‌ले थाह्‌रा पर गमट्होलू बनदा हा।